Data was extracted from:https://www.infomed.co.il/drugs/abiraterone/

המומחים של
Info
med
מסבירים:
אבירטרון הינה תרופה חדשה יחסית שמיועדת לטיפול בגברים הסובלים מדרגה מתקדמת של
סרטן ערמונית
גרורתי שלא ניתן לטיפול על-ידי ניתוח ועמיד לתרופות להורדת טסטוסטרון.
התרופה אושרה בארה"ב ובאירופה משנת 2011 וקיבלה אישור לשיווק בישראל החל משנת 2012. החל מ- 2013 התרופה נכללה בסל התרופות.
אבירטרון פועלת כמעכב סלקטיבי של אנזים Cyp 17 הדרוש ליצור אנדרוגנים, וכך מורידה את רמות ה
טסטוסטרון
בדם וגם בגידול הסרטני עצמו. התרופה ניתנת יחד עם תרופה סטרואידלית
פרדניזון
(Prednisone).
ניתן גם לטיפול בגברים מבוגרים שהם מאובחנים חדשים בסרטן ערמונית גרורתי, רגיש להורמונים, בסיכון גבוה, בשילוב עם טיפול בהפחתת אנדרוגן.
באופן כללי לאבירטרון יש תופעות לוואי קלות יותר לעומת הטיפולים הכימותרפיים, ועל כן היא יכולה להתאים גם לחולים המצויים במצב רפואי מורכב המונע מהם לקבל טיפול אחר.
צילום: shutterstock
מידע על התרופה
אופן נטילת התרופה
טבליות
תדירות וזמן נטילה
בדרך כלל פעם ביום
טווח המינון
בדרך כלל, המינון הינו 1000 מ"ג (4 כדורים) פעם ביום. יש ליטול תרופה על קיבה ריקה – אין לאכול שעתיים לפחות לפני ושעה לפחות אחרי נטילת התרופה.
בדרך כלל התרופה נלקחת במקביל לפרדניזון (Prednisone) 5 מ"ג פעמיים ביום.
תחילת ההשפעה
תוך שעתיים מרגע נטילת התרופה, אם כי השפעת התרופה מצטברת במהלך נטילה רב פעמית.
משך ההשפעה
תוך שעתיים מרגע נטילת התרופה, אם כי השפעת התרופה מצטברת במהלך נטילה רב פעמית.
מנה שנשכחה
יש לדלג על המנה ולחזור לקחת את התרופה למחרת. אין לקחת 2 מנות יחד או בטווח קצר זו מזו.
הפסקת התרופה
אין להפסיק את התרופה ללא ייעוץ עם הרופא המטפל
מינון עודף
יש להתייעץ מיד עם הרופא המטפל ו/או לפנות למיון
אחסון
לשמור מתחת ל-25 מעלות במקום סגור, קריר ויבש, הרחק מהישג ידם של ילדים.
אזהרות
תזונה
יש ליטול תרופה על קיבה ריקה – אין לאכול שעתיים לפחות לפני ושעה לפחות אחרי נטילת התרופה. שילוב עם מזון עלול להביא להגברה משמעותית ולא מבוקרת בספיגת התרופה, וכך להגברת תופעות לוואי. יש ליטול את הכדורים בשלמותם (אין לרסק, לכתוש או ללעוס!) יחד עם כוס מלאה של מים.
אלכוהול
מומלץ להימנע משתיית אלכוהול בזמן נטילת תרופה זו. השילוב של אלכוהול עם תרופה זו עלול להיות מסוכן.
נהיגה
אין בעיות ידועות.
הריון
אין להשתמש. התרופה לא מיועדת לנשים כלל. על נשים בהריון או כאלו שעשויות להיות בהריון יש להימנע ממגע ישיר עם התרופה. יש לנקוט באמצעי הגנה כגון לבישת כפפות.
על גבר המקיים יחסי מין עם אישה הרה להשתמש בקונדום במהלך הטיפול ובמשך שבוע לאחריו.
על גבר המקיים יחסי מין עם אישה העשויה להיכנס להריון להשתמש בקונדום ובנוסף באמצעי מניעה יעיל אחר במהלך ובמשך שבוע לאחר הטיפול בתרופה זו.
הנקה
התרופה לא מיועדת לנשים. אין להשתמש.
תינוקות וילדים
לא ניתן בדרך כלל.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
מחלת לב, בעיות קצב לב
מחלת כלי דם
לחץ דם גבוה או נמוך
היפוקלמיה
בעיות בכבד
הפרעות קצב בלב
הפרעות נשימה
סוכרת
בעיות של בלוטת האדרנל או בלוטת יותרת המח
חוסר סבילות לסוכרים או/ו דיאטת הגבלת נתרן
סיכון ממנת יתר
גבוה
סיכון מפיתוח תלות
נמוך
תופעות לוואי
התרופה עלולה להשפיע על רמות של תרופות רבות מאוד, לכן חשוב לדווח לרופא ורוקח על כל התרופות שהינך נוטל – כולל תרופות ללא מרשם ותוספי תזונה.
תופעות לוואי שכיחות: תחושת עייפות רבה, בחילות, דלקת בגרון, סינוסים או האף, נפיחות או כאב במפרקים, נפיחות ברגליים או כפות רגלים,
גלי חום
, שלשול, הקאה, שיעול, לחץ דם גבוה, קוצר נשימה, זיהום בדרכי השתן, נטייה לחבלות, רמה נמוכה של תאי דם אדומים (
אנמיה
), רמה נמוכה של אשלגן בדם, רמה גבוהה של סוכר בדם, רמות גבוהות של כולסטרול וטריגליצרידים בדם, תוצאות חריגות אחרות בבדיקת דם, עליה בבדיקות תפקודי כבד, כאב בחזה, הפרעות בקצב לב, כשל לבבי,   קצב לב מהיר, זיהום חמור הנקרא
אלח דם
(ספסיס), שברים בעצמות, קשיי עיכול, דם בשתן, פריחה.
תופעות לוואי חמורות המחייבות פניה מיידית לרופא:
לחץ דם גבוה, רמות נמוכות של אשלגן בדם ואצירת נוזלים (בצקת). סימנים אפשריים: סחרחורת, דפיקות לב מהירות, תחושת עילפון, כאב ראש, בלבול, כאב ברגליים, נפיחות ברגליים או בכפות הרגליים.
חולשת שרירים, עוויתות שרירים או דפיקות לב- ייתכן ואלו הם סימנים של רמות נמוכות של אשלגן בדם. יש להפסיק טיפול ולפנות מיידית לרופא.
בעיות בבלוטת יותרת הכליה-  עלולות להתרחש בהפסקת פרדניזון ,או במצב זיהום, או תחת לחץ.
בעיות בכבד- הרופא יבצע בדיקות דם על מנת לבחינת תפקודי הכבד לפני תחילת הטיפול ובמהלכו. סימנים אפשריים לבעיות בכבד: הצהבה של העור או העיניים, שתן כהה, הקאה או בחילה חמורה.
בזמן הטיפול בזייטיגה אין ליטול שום תרופה חדשה ללא תיאום עם הרופא המטפל.
פרטי תגובה עם תרופות אחרות
התרופה עלולה להשפיע על רמות של תרופות רבות מאוד, לכן חשוב לדווח לרופא ורוקח על כל התרופות שהינך נוטל – כולל תרופות ללא מרשם ותוספי תזונה.
נטילת תרופות לטיפול בפטרת כגון Ketoconazole, Itraconazole, תרופות אנטי-ויראליות כגון Indinavir, תרופות אנטיביוטיות כגון Clarithromicin, Rifampin, תרופות אנטי-אפילפטיות כגון Phenytoin, Carbamazepine ומגוון תרופות אחרות עלולות להשפיע על רמות של זייטיגה בדם.
בזמן הטיפול בזייטיגה אין ליטול שום תרופה חדשה ללא תיאום עם הרופא המטפל.
התרופה מכילה נתרן- יש לקחת זאת בחשבון בחולים אשר תחת דיאטת הגבלת נתרן.
השפעת שימוש ממושך
לא ידועה עדיין. נדרש מעקב אחר תפקודי כבד.  נטילה ממושכת של התרופה תעשה רק בהמלצה ובמעקב של רופא מומחה.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא